Document ID: 32004D0529

ΑΠΌΦΑΣΗ ΤΗΣ ΕΠΙΤΡΟΠΉΣ
της 21ης Ιουνίου 2004
για την τροποποίηση της απόφασης 2003/903/ΕΚ για έγκριση του προγράμματος για την κατανομή στα κράτη μέλη των πόρων που θα καταλογισθούν στο έτος προϋπολογισμού 2004 για την παροχή τροφίμων που προέρχονται από τα αποθέματα παρέμβασης στους απόρους της Κοινότητας
[κοινοποιηθείσα υπό τον αριθμό Ε(2004) 2326]
(2004/529/EK)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3730/87 του Συμβουλίου, της 10ης Δεκεμβρίου 1987, που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στα πιο άπορα άτομα της Κοινότητας (1), και ιδίως το άρθρο 6,
τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ (2), και ιδίως το άρθρο 3 παράγραφος 2,
Εκτιμώντας τα ακόλουθα:
(1)
Σύμφωνα με το άρθρο 2 του κανονισμού (ΕΟΚ) αριθ. 3149/92 της Επιτροπής, της 29ης Οκτωβρίου 1992, περί λεπτομερών κανόνων για τη χορήγηση τροφίμων προερχόμενων από τα αποθέματα παρέμβασης στους απόρους της Κοινότητας (3), η Επιτροπή ενέκρινε, με την απόφαση 2003/903/ΕΚ (4), το πρόγραμμα για την κατανομή των πόρων που θα χρηματοδοτηθεί από τις διαθέσιμες πιστώσεις του οικονομικού έτους 2004. Στο πρόγραμμα καθορίζονται κυρίως, για καθένα από τα κράτη μέλη που εφαρμόζουν τη δράση, τα ανώτατα χρηματοδοτικά μέσα που τίθενται στη διάθεσή τους για την εκτέλεση του μέρους συμμετοχής τους στο πρόγραμμα, καθώς και την ποσότητα κάθε τύπου προϊόντος που μπορεί να αναληφθεί από τα αποθέματα που έχουν στην κατοχή τους οι οργανισμοί παρέμβασης.
(2)
Είναι σκόπιμο να προσαρμοστεί αυτό το πρόγραμμα 2004, ώστε να καταστεί δυνατή η συμμετοχή της Πολωνίας σ’ αυτή την κοινοτική δράση. Η προσαρμογή αυτή πρέπει να αφορά, αφενός μεν, τη χορήγηση των χρηματοδοτικών μέσων και τη χορήγηση προϊόντων προερχόμενων από τα αποθέματα παρέμβασης, αφετέρου δε, την άδεια, υπό τους όρους που προβλέπονται στο άρθρο 7 του κανονισμού (ΕΟΚ) αριθ. 3149/92, ενδοκοινοτικών μεταβιβάσεων ώστε να καταστεί δυνατή η εκτέλεση του τροποποιημένου προγράμματος.
(3)
Τα μέτρα που προβλέπονται στην παρούσα απόφαση είναι σύμφωνα με τη γνώμη όλων των οικείων επιτροπών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2003/903/ΕΚ τροποποιείται ως εξής:
1)
το παράρτημα I αντικαθίσταται από το παράρτημα I της παρούσας απόφασης·
2)
το παράρτημα II αντικαθίσταται από το παράρτημα II της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 21 Ιουνίου 2004.

Labels: 2
4
5
0
3